Anadolu meydanı

Anadolu meydanı () — əvvəllər Tandoğan meydanı kimi tanınan, Ankaranın aşağı Bağçalıevler səmtində, Yeniməhəllə və Çankaya ilçələrinin kəsişməsində yerləşən bir şəhər meydanı. Meydanda Ankaray stansiyası yerləşir.
 Adı 
Meydan öncə Ankaranın o vaxtkıvalisi Nevzat Tandoğanın xatirəsinə "Nevzat Tandoğan meydanı" adlandırılmışdır. Uzun illər Ankara xalqı tərəfindən bu adla adlandrılan "Nevzat" adı 2012-ci ildə çıxarılaraq rəsmi olaraq "Tandoğan meydanı" adlandırıldı. 14 aprel 2015-ci ildə Ankara Böyükşəhər Bələdiyyə Şurasında keçirilən səsvermədən sonra, AKP üzvlərinin təzyiqi ilə meydanın adı tamamilə "Anadolu meydanı" olaraq dəyişdirildi.

Bu ad dəyişikliyi yerli siyasətdə fərqli reaksiyalara səbəb verdi. Türkiyə Mühəndis və Memarlar Palataları İttifaqı Ankara Şöbəsinin o vaxtkı prezidenti Tezcan Qaraquş Candan, belə bir ad dəyişikliyinin ideoloji səbəblərdən qaynaqlandığını iddia edərək, şəhərin kimliyinin və vətəndaş yaddaşının qəsdən məhv edilməsi bağlı fikirlərini bəyan etdi. CHP üzvü Mustafa Sarıgül də ad dəyişikliyinin şəxsi məsələ olduğunu bildirərək, Ankaranın simvolu olan bir meydanın bu şəkildə adlandırılmamalı olduğunu bildirdi. MHP-nin sədr müavini Ramazan Şimşək ad dəyişikliyinə qarşı olmadığını, lakin bunun Ankara xalqı ilə məsləhətləşdikdən və onların razılığını aldıqdan sonra edilməli olduğunu bildirdi.

Meydanın adı dəyişildikdən sonra meydanda birləşən bütün marşrut nişanları "Anadolu meydanı" yazısı ilə yeniləndi, lakin ərazidə yerləşən kommersiya müəssisəsi və ya təşkilatı yeni addan istifadə etməyi seçmədi. İctimai rəy sorğusu göstərdi ki, Ankara sakinlərinin böyük əksəriyyəti, ad dəyişikliyindən xəbərdar olsalar da, Tandoğan meydanı adından istifadə etməyə davam edir.
 İstinadlar 

Kateqoriya:Türkiyə meydanları
Kateqoriya:Şəhərlərinə görə meydanlar
Kateqoriya:Ankara